**Српски језик 23.03.2020.**

Драги седмаци, дашњи час на ТВ-у лепо нам је послужио као увод за оно што ћемо радити у току ове недеље. Надам се да сте сви пажљиво пратили час и подсетили се свега што смо говорили о епици, лирици, њиховим одликама као и о књижевним родовима и врстама.

Наш задатак за ову недељу, поред тога што ћете редовно пратити часове на ТВ-у, јесте да обрадимо избор песама из збирке „Плави чуперак“ Мирослава Антића, који се налази у вашој Читанци или које ви сами одаберете уколико имате збирку песама код куће или је нађете на интернету.

Збирка песама Мирослава Антића „Плави чуперак“ једна је од најпопуларнијих међу млађим читаоцима јер се бави темама које су њима веома блиске. Песме у овој збирци описују прве симпатије, прве љубави, наде и очекивања, али и прва разочарања и сусрете са искушењима која носи одрастање.

Ваш задатак за ову недељу је да у школским свескама прво напишете најзанимљивије детаље из живота Мирослава Антића.

Кад прочитате све песме које су дате у Читанци напишите шта је заједничко за све њих. Издвојте стихове у којима препознајете нешто из сопственог искуства, или нешто што је блиско вашем начину размишљања. Посебно обратите пажњу на „Уводну песму“ и поруку коју је песник упутио свим младим читаоцима.

Опишите утиске које су на вас оставиле песме. По избору научите напамет песму која вам се највише допада, а у свесци напишите зашто вам се баш та песма допала и образложите свој избор.

Све ћете ово урадити у школским свескама, сликаћете и послаћете ми на маил до суботе увече. Нема потреба да журите. Они који нису урадили домаће задатке од прошле недеље нека ураде и нека ми пошаљу да прегледам.

<https://www.youtube.com/watch?v=O2LTFRIQCdc&t=127s> ово вам је линк који ће вам помоћи око израде домаћег задатка.

<https://www.youtube.com/watch?v=BcivlVUIxyU> на овом линку ћете наћи аудио записе песама из збирке „ Плави чуперак“.

У току недеље ћете добити и задатке за вежбање који ће пратити часове на ТВ-у, њих ћете преписивати у свеске и радити, али ми их нећете слати. То ће вама служити да утврдите градиво, видите да ли има нешто што сте пропустили и вратити се да то поновите. Уколико вам нешто не буде јасно, пишите ми па ћу вам све објаснити.

Срдачан поздрав,

Наставница Марија